มีเพศสัมพันธ์หลั่งใน หลังมีเพศสัมพันธ์3วัน มีเลือดออกมานิดหน่อย อยากทราบว่าท้องไหมค่ะ เเต่ฉีดยาคุมเเบบ3เดือนเเละจะครบกำหนดฉีดยาใน15วันค่ะ
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%โดยในระหว่างการใช้ยา อาจมีผลข้างเคียงที่พบได้ เช่นเลือดออกผิดปกติทางช่องคลอดแบบกะปริดกระปรอย มีประจำเดือนมาไม่สม่ำเสมอ หรือไม่มาตามกำหนดได้ ซึ่งจะพบได้บ่อยในยาคุมประเภททุก 3 เดือนดังนั้นจากที่กล่าวมา น่าจะเป็นผลข้างเคียงจากยาคุมแบบฉีดมากที่สุด คิดถึงผลข้างเคียงจากการตั้งครรภ์ได้น้อยมากๆ แนะนำสังเกตอาการว่าเลือดออกแค่กระปริดกระปรอยแล้วหยุดไปได้เอง หากออกมากต่อเนื่อง หรือออกติดต่อกันเกิน 7 วันอาจมีสาเหตุอื่นๆเช่น การติดเชื้อหรือมีเนื้องอกของอวัยวะสืบพันธุ์เพศหญิง ที่ควรไปพบแพทย์เพื่อตรวจเพิ่มเติมต่อไป